  Майя Бывальцева Дэбес ёрослэн тӧроез Андрей Иванов Котёгуртысь Вера Николаевна но Алексей Аркадьевич Ивановъёслы «Анай-атайлэн данлыкез» данъян пус сётӥз. Со сярысь муниципал кылдытэтлэн кивалтӥсез «ВКонтакте» мерлыко вотэсысь бамаз ивортӥз. Вера Николаевна но Алексей Аркадьевич куать нылпизэс будэто. Ваньзы соос спортэн мыло-кыдо выро, ёрос но элькун ӵошатсконъёсысь медальёс ваё, анай-атайзэс азинсконъёсыныз шумпотто. Пиналъёсты визьнодан – со анай-атайлэн ужез, туж кулэ но дано. Шумпотымон, ёросмы таӵе семьяосын дано луэ шуыса. Коркаяды ог-огдэс валан, визьбуро луон, чидан но ог-огды сярысь сюлмаськон котьку мед луозы Андрей Иванов, Дэбес ёрослэн тӧроезТодэ вайытом, 2021-тӥ арын Удмуртиын «Анай-атайлэн данлыкез» пусэз укмыс пар кузпалъёс но пиналъёссэс огназы будэтӥсь кык атайёс басьтозы, соос пӧлын Кияса ёросысь Раиса Геннадьевна но Владимир Наумович Тукаевъёс но. Тегъёс: Мерлык Дэбес Удмуртия семья данъетъёс анай-атайёс  